НыбжьыщIэхэр зэпоуэ
Жэмтхьэлэ щекIуэкIащ алыдж-урым бэнэкIэмкIэ республикэпсо турнир.
Хэку зауэшхуэм и ветеран, Социалист Лэжьыгъэм и ЛIыхъуж Атэбий Мухьэмэд и фэеплъ республикэпсо зэхьэзэхуэм илъэси 8 — 17 ныбжьым ит сабийхэмрэ ныбжьыщIэхэмрэ я командэу 7 хэтащ.
Гуп зэпеуэм япэ увыпIэр къыщахьащ Налшык къалэ администрацэм физическэ щэнхабзэмрэ спортымкIэ и комитетым и сабий-ныбжьыщIэ спорт школым зыщызыгъасэхэм.
Щхьэзакъуэ зэхьэзэхуэм тренер цIэрыIуэ ГъуэплъащIэ ТIэхьир и гъэсэнхэм яхузэфIэкIащ зэуэ япэ увыпIэу — 5, етIуанэу — 4, ещанэу — 2 къахьын. Я хьэлъагъ елъытауэ бжьыпэр яубыдащ Къуныжь Мурат (кг 29-рэ), Бабачиев Герман (кг 38-рэ), Къарэ Алан (кг 42-рэ), Къарэ Амиран (кг 46-рэ), Башиев Темболэт (кг 76-рэ) сымэ.
Техникэ нэхъыфI иIэу зыкъигъэлъэгъуащ Къарэ Алан.
Шэрэдж Дисэ.
